## Rješenje kojim Investicijskom društvu Era kapital d.o.o., Zagreb prestaje važiti odobrenje za rad, izdano temeljem rješenja Hrvatske agencije za nadzor financijskih usluga, od 21. srpnja 2006. godine i 6. lipnja 2007. godine

### NN 100/2009 (19.8.2009.), Rješenje kojim Investicijskom društvu Era kapital d.o.o., Zagreb prestaje važiti odobrenje za rad, izdano temeljem rješenja Hrvatske agencije za nadzor financijskih usluga, od 21. srpnja 2006. godine i 6. lipnja 2007. godine

100 19.08.2009 Rješenje kojim Investicijskom društvu Era kapital d.o.o., Zagreb prestaje važiti odobrenje za rad, izdano temeljem rješenja Hrvatske agencije za nadzor financijskih usluga, od 21. srpnja 2006. godine i 6. lipnja 2007. godine

HRVATSKA AGENCIJA ZA NADZOR FINANCIJSKIH USLUGA

2582

Temeljem odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05), te članaka 19. stavak 1. točka 3. i 584. stavak 1. Zakona o tržištu kapitala (»Narodne novine« broj 88/08, 146/08, 74/09), Uprava Hrvatske agencije za nadzor financijskih usluga, povodom zahtjeva investicijskog društva Era kapital d.o.o., Zagreb, M. Matošeca 4, na sjednici održanoj 30. srpnja 2009. godine donijela je

RJEŠENJE

1. Investicijskom društvu Era kapital d.o.o., Zagreb, M. Matošeca 4, prestaje važiti odobrenje za rad, izdano temeljem rješenja Hrvatske agencije za nadzor financijskih usluga, od 21. srpnja 2006. godine i 6. lipnja 2007. godine.

2. Odobrenje za rad izdano investicijskom društvu Era kapital d.o.o., Zagreb, M. Matošeca 4, prestaje važiti danom dostave ovog rješenja.

3. Ovo rješenje upisuje se u Registar investicijskih društava, koji vodi Hrvatska agencija za nadzor financijskih usluga, pod rednim brojem 105 (stotinu i pet).

4. Ovo rješenje objavit će se u »Narodnim novinama«.

Obrazloženje

Rješenjem Hrvatske agencije za nadzor financijskih usluga, klasa: UP/I-450-08/06-05/10 od 21. srpnja 2006. godine, investicijskom društvu Era kapital d.o.o., Zagreb, M. Matošeca 4 (dalje u tekstu: Društvo), bila je izdana dozvola za obavljanje poslova s vrijednosnim papirima iz članka 34. točke 1., 2. i 4. Zakona o tržištu vrijednosnih papira (»Narodne novine« broj 84/02 i 138/06, dalje: ZTVP), a 6. lipnja 2007. godine, dozvola za obavljanje poslova s vrijednosnim papirima iz članka 34. točke 3. i 7. ZTVP-a, klasa: UP/I-450-08/06-05/18.

Brokerska društva koja na dan stupanja na snagu Zakona o tržištu kapitala (dalje: ZTK), imaju dozvolu za obavljanje poslova s vrijednosnim papirima upisanih u Sudski registar Republike Hrvatske, nastavljaju poslovati kao investicijska društva prema ZTK-a na temelju postojeće dozvole, na način propisan odredbom članka 584. stavak 1. ZTK-a.

Društvo je temeljem navedene zakonske odredbe, nastavilo obavljati investicijske usluge i aktivnosti iz članka 5. stavak 1. točke 2., 3., 4. i 5. ZTK-a.

Dana 9. lipnja 2009. godine Društvo je podnijelo Hrvatskoj agenciji za nadzor financijskih usluga (dalje: Agencija) zahtjev za oduzimanje odobrenja za rad, a 30. lipnja 2009. godine izmjenu i dopunu predmetnog zahtjeva.

U provedenom postupku po zahtjevu utvrđeno je da je Društvo izvršilo prijenos prava i obveza iz ugovora o obavljanju brokerskih poslova i riješilo status klijenata Društva, temeljem Ugovora o uređenju međusobnih odnosa u pogledu prijenosa ugovora o obavljanju poslova brokerskog društva, 25. svibnja 2009. godine, sklopljenim između Era Kapital d.o.o., Karlovačka banka d.d. i Središnje klirinško depozitarno društvo (dalje u tekstu: SKDD).

Nadalje je utvrđeno da je Zagrebačka burza d.d. Zagreb, donijela 24. srpnja 2009. g. Odluku kojom Društvu prestaje članstvo istim danom, a 23. srpnja 2009. godine donijeta je Odluka SKDD-a o isključenju člana sudionika, kojom se Društvo trajno isključuje iz članstva s 24. srpnja 2009. godine.

Isto tako je u postupku utvrđeno da na dan 29. srpnja 2009. godine, za Društvo ne postoji ni jedna registrirana vlasnička pozicija na kojoj bi količina vrijednosnih papira bila veća od nule, te da ne postoji ni jedna nenamirena transakcija Društva.

Odredbom članka 19. stavak 1. točka 3. ZTK-a, propisano je da odobrenje za rad prestaje važiti na vlastiti zahtjev investicijskog društva, danom dostave rješenja kojim se oduzima predmetno odobrenje.

Slijedom izloženog, Agencija je temeljem prethodno navedene odredbe ZTK-a, odlučila kao u točki 1. i 2. izrjeke ovog rješenja.

Prestanak važenja odobrenja za rad, odnosno brisanje Društva provest će se u Registru investicijskih društava u kojem je Društvo upisano pod rednim brojem 105 (stotinu i pet).

Sukladno odredbama članka 8. stavak 3. Zakona o Hrvatskoj agenciji za nadzor financijskih usluga, ovo rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istoga može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/09-02/14
Urbroj: 326-111/09-4
Zagreb, 30. srpnja 2009.

Član Uprave
Ivo Šulenta, v. r.

Rješenje, NN 100/2009-2582